
Nr. 261

AVIZ

asupra propunerii legislative pentru modificarea şi completarea Legii nr. 21/1991 privind cetăţenia română
Cu adresa nr. 181 din 9 mai 2002, Biroul Permanent, conform art. 89 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă pentru modificarea şi completarea Legii nr. 21/1991 privind cetăţenia română.

In urma examinării, în şedinţa din data de 08 aprilie 2003, Comisia, cu unanimitate de voturi, a hotărât respingerea din următoarele considerente:

- textul propus de iniţiator face referire doar la completarea Legii nr. 21/1991 şi nu la modificarea acesteia şi în acest context este necesară modificarea titlului propunerii legislative;

- în contextul Legii nr. 21/1991, republicată, în Monitorul Oficial al României, Partea I, nr. 98/2000, propunerea ar viza articolul 4, ceea ce ar conduce la apariţia unor reglementări paralele;

- reglementarea propusă de iniţiator ar putea fi introdusă eventual ca o completarea în cadrul art. 8 din Legea nr. 21/1991, republicată, ca o condiţie suplimentară la acordarea cetăţeniei la cerere.

PREŞEDINTE,

Prof. dr. Florin Georgescu
SECRETAR,

Dr. Daniel Ionescu

